Antonio Nabarro Larreategi

Antonio Nabarro Larreategi (Beasain, Gipuzkoa, 1554 – Trapani, Italia, 1624ko uztailaren 31) Filipe III.a Espainiakoaren idazkaria zen, eta zeregin garrantzitsuak egin zituen gortean.

Uste da Antonio Nabarroren eraginez gertatu zirela Beasaingo herrian 1615. urteko bi gertaera garrantzitsu:
 1615ek otsailaren 4ean lortu zuen Beasainek herri titulua, Filipe III.ak errege-agiriaren bidez Goierriko zenbait herriri emana.
 Felipe III.ak, Frantziara zihoala, Igartza jauregia eta burdinola bisitatu zituen, 1615eko azaroaren 2an.

Kale bat ere badu bere omenez Beasainen. Hala ere, baliteke Beasainen ez, baizik Logroñon jaioa izatea.

 Bizitza 

1586-1590 urteetan, erregeren kontulari gisa, Txilera bidali zuten.

1594an, Aitoren semeen Anaidiko alkate izendatu zuten. Handik gutxira, Valladolidera joan zen, Filipe III.aren idazkari.

1602. urtean, Magdalenarekin —Adan Igartzakoaren alabarekin— ezkondu zen, eta haren deiturak hartu zituen. Horrela, Zubietako eta Igartzako oinetxeen jaun bilakatu zen. Orduan, gortea utzi eta Lekeition kokatu zen. Garai hartan, Bizkaiko Busturia merindadeko probestu eta alkate karguak izan zituen.

1614an, Simancasko Errege Artxiboen idazkari izendatu zuten. Gero, erregeren hainbat mandatu egin zituen, haietako batzuk oso garrantzitsuak.

Italian, Napoliko erregeorde zen Filiberto Savoiakoa printzearen aholkulari eta idazkari izan zen. Italiako Trapani herrian hil zen, 70 urte zituela, 1624ko uztailaren 31n.

 Idazlanak 
Bizkaiko jaunen laburpen bat idatzi zuen. Italiara joan zenean argitaratu zuen, Turinen, 1620an.

Era berean, Espainiako nobleziaren oinarria bisigodoak zirelako tesia aldarrikatzen zutenen aurrean, euskaldunen aitoren semetasuna defendatu zuen, gizona gizonaren nagusi bilakatzen duen edozein sistemaren aurrekoa zelako. Lan horren bigarren argitalpen bat ere egin zen Madrilen, 1702an.

 Erreferentziak 

Kategoria:Beasaingo idazleak
Kategoria:Gipuzkoako politikariak
Kategoria:Logroñotarrak